MIŠANCIJA, LOJENICE, PANDIŠPAN, PRŽENE POGAČICE,…. I MLADO VINO

NA VIŽIJU SV. MARTINA

Edukativno-dobrotvorni projekt učenika 1.D, 2.D i 3.D razreda (kuhar, konobar, slastičar) Srednje Škole Petra Šegedina, Korčula

Četvrtak, 10. studenog 2016. u 10h na PLOKATI

Pozivamo sve ljude dobre volje i one koje možemo oraspoložiti da nam se pridruže na degustaciji mladog vina i tradicionalnih gastronomskih specijaliteta, koje će pripremati, gotoviti i prezentirati vrijedni učenici naše škole.

**U**čenici Srednje škole Petra Šegedina, Korčula (kuhari, konobari i slastičari) će prigodom blagdana Sv. Martina prezentirati tradicionalnu gastronomsku baštinu otoka Korčule. Između ostalog učenici će kuhati divljo samoniklo bilje (mišanciju) koje će začiniti s maslinovim uljem i poslužiti uz tvrdo kuhana jaja. Od mišancije učenici će raditi i savijaču koja svojim bogatstvom ukusa nadmašuje antičku gastronomiju zbog koje su se mnoge mitološke ličnosti zadržavale na ovim predjelima. Na licu mjesta će se pržiti pogačice i male ribe koje će biti dobra podloga za degustaciju mladoga vina. Od slastica učenici će gotoviti tradicionalne lojenice, pandišpan i druge Korčulanske slatke specijalitete.

Uz bogatu gastronomsku ponudu učenici će uz bend iz vlastitih krugova zasvirati i zapjevati prigodne pjesme Sv. Martinu i posjetiteljima bez kojih ovo događanje ne bi imalo smisla.

Samo događanje dokazuje da postoji vrhunski mladi kadar učenika ugostitelja, koje moramo njegovati i usavršavati kako bi naš otočki turizam jednog dana zasjao u punom sjaju.